**FELHÍVÁS**

**Tahitótfalu Község Önkormányzata**

**pályázati felhívást tesz közzé**

**önkormányzati tulajdonú ingatlan értékesítésére**

|  |  |  |  |  |
| --- | --- | --- | --- | --- |
| **cím** | **ingatlan területe** | **ingatlan-nyilvántartási megnevezése** | **övezeti besorolás** | **Bruttó induló ár** |
| **2021 Tahitótfalu, Somogyi B. utca 3.****Hrsz: 1835** | **480 m2, ebből az lakóépület****76 m2** | **kivett lakóház, udvar**  | **Lf-1** | **15.000.000,-****Forint** |

A pályázatokat a Tahitótfalui Közös Önkormányzati Hivatal Iktatójába

**2023. augusztus 18. péntek 12 óra 00 percig**

(Tahitótfalu, Kossuth Lajos u. 4.) kell benyújtani.

**A pályázat beadásának feltétele az ingatlan megtekintése!**

**A pályázat nyertese az, aki a képviselő-testület döntése alapján a kiírásban foglalt szempontok és az önkormányzat tulajdonosi érdekeinek megfelelően a legmagasabb ajánlatot tette.**

**Az ingatlan megtekinthető minden hétköznap 9-16 óra között.** Konkrét időpontot előzetesen az önkormányzat falugondnokságán kell egyeztetni a 06 30 746-8829-es telefonszámon.

Minden szükséges információt a pályázati kiírás tartalmaz, amely a Tahitótfalui Közös Önkormányzati Hivatalban átvehető, és az önkormányzat honlapjáról [www.tahitotfalu.hu](http://www.tahitotfalu.hu) letölthető.

Tájékoztatás telefonon: +36 30 257-4878

**Dr. Sajtos Sándor**

**polgármester**

**Részletes pályázati kiírás**

**Tahitótfalu Község Önkormányzat tulajdonában álló ingatlan**

**nyilvános pályázat útján történő értékesítéséről**

**A Kiíró:**

Tahitótfalu Község Önkormányzata (2021 Tahitótfalu, Kossuth u. 4.), mint Kiíró (továbbiakban: Önkormányzat) nyilvános pályázatot hirdet az alábbiakban meghatározott ingatlan értékesítésére:

|  |  |  |  |  |
| --- | --- | --- | --- | --- |
| **cím** | **ingatlan területe** | **ingatlan-nyilvántartási megnevezése** | **övezeti besorolás** | **Bruttó induló ár** |
| **2021 Tahitótfalu, Somogyi B. utca 3.****Hrsz: 1835****.** | **480 m2, ebből az lakóépület****76 m2** | **kivett lakóház, udvar** | **Lf-1** | **15.000.000,- Forint** |

Tahitótfalu Község Önkormányzat Képviselő-testülete 85/2023. (07.26.) számú határozata alapján kerül az ingatlan értékesítési pályázaton történő kiírásra.

Ajánlattételre jogosult minden természetes vagy jogi személy, vagy jogi személyiséggel nem rendelkező szervezet. A nyilvános pályázattal kapcsolatos eljárást a közös önkormányzati hivatal folytatja le a képviselő-testület döntése alapján.

**Pályázati ajánlat:**

A pályázati ajánlatnak tartalmaznia kell:

1. A Pályázó nevét, levelezési címét, székhelyét, elérhetőségi adatait: telefonszám, e-mail cím, a megvásárolni kívánt ingatlan pontos meghatározását, a pályázó ajánlatát az ingatlan vételárára vonatkozóan, amely a bruttó induló árnál kevesebb nem lehet.

1. Gazdasági társaság pályázó esetén cégkivonat és aláírásra jogosult aláírási címpéldánya másolati példányban, a kijelölt kapcsolattartó telefonszámát, átláthatósági nyilatkozat (1. sz. melléklet)
2. A pályázat beadásának feltétele az ingatlan megtekintése

**A pályázat benyújtásának határideje és helye:** 2023. augusztus 18. péntek 12 óra 00 perc, Tahitótfalu Község Közös Önkormányzati Hivatalának Iktatója

**A pályázat benyújtásának módja:** A pályázat benyújtható személyesen, vagy postai úton. Az ajánlatot zárt borítékban „Tahitótfalu 1835 hrsz” jeligével kell benyújtani.

A pályázat akkor minősül határiőre beadottnak, ha az ajánlattételi határidő lejártáig a megadott címre beérkezik. A késve érkezett ajánlatokat az Önkormányzat érvénytelennek minősíti.

**A pályázat bontásának időpontja és helye**: 2023. augusztus 21. 13 óra 00 perc, Tahitótfalu Község Önkormányzat Közös Önkormányzati Hivatalának Tárgyalója (2021 Tahitótfalu, Kossuth L. u. 4.)

A pályázat bontása – külön meghívó nélkül – a kiíró képviselője, a megjelent pályázók, illetve meghatalmazottjaik jelenlétében történik.

**A pályázat elbírálása:** A benyújtott pályázatokat a jegyző megvizsgálja. Amennyiben az önkormányzat az Önkormányzat vagyonáról és vagyongazdálkodásáról szóló 3/2012. (III.9.) számú önkormányzati rendeletében, valamint jelen pályázati kiírásban foglalt feltételek teljesültek, abban az esetben az Önkormányzat Képviselő-testülete a végső döntést meghozza, azaz nyertest hirdet és az Önkormányzat szerződést köt a nyertes pályázóval. A pályázat nyertese az, aki a képviselő-testület döntése alapján a kiírásban foglalt szempontok és az önkormányzat tulajdonosi érdekeinek megfelelően a legmagasabb ajánlatot tette.

Amennyiben azonos összeggel kerül benyújtásra több pályázat, és azok ajánlata a legkedvezőbb, akkor írásban újbóli ajánlatot tehetnek az azonos ajánlatot adók mindaddig, amíg nem lesz egy kedvező ajánlat.

**Eredményhirdetés:** A pályázat nyertesét - a jegyző által készített összegzés alapján – a Képviselő testület állapítja meg a pályázat elbírálásától számított 15 napon belül, indokolt esetben 60 nappal a döntés határidejét meghosszabbíthatja. A bírálat eredményéről az ajánlattevőket az elbírálást követő 15 napon belül írásban értesíti a Kiíró.

Érvénytelen az ajánlat, ha:

* nem felel meg a pályázati felhívásban, a jogszabályokban foglalt feltételeknek
* a pályázatot benyújtó személye nem azonosítható,
* az ajánlatot a benyújtásra meghatározott határidő eltelte után nyújtották be,
* a pályázati felhívásban megadott induló árnál alacsonyabb összegű ajánlati árat tartalmaz,
* ha nem tesz ajánlatot az ingatlan vételárára,
* ha előzetesen nem tekinti meg az ingatlant,
* a hiánypótlási felhívásban foglaltaknak a meghatározott határidőn belül nem tesz eleget,

Hiánypótlás esetén a Jegyző megfelelő határidő kitűzésével hiánypótlásra szólítja fel az ajánlattevőt, ha

* az ajánlat nem felel meg a pályázati kiírás tartalmi feltételeinek (kivéve, ha az ajánlatot érvénytelennek minősítették),
* a pályázati felhívásban meghatározott dokumentumok valamelyikét nem tartalmazza

Érvénytelen a pályázat, ha:

* a kitűzött időpontig egyetlen ajánlat sem érkezett,
* a beérkezett ajánlatok egyike sem felel meg a pályázati felhívás követelményeinek, vagy más, a pályázatra vonatkozó előírásoknak,
* a kiíró valamely ajánlattevőnek a pályázat tisztaságához fűződő jogait megsértette, vagy valamely pályázó részére – a többi pályázó érdekeit sértő módon – előnyt biztosított,
* a kiíró élt azon jogával, hogy új pályázat kiírását rendelje el.

**Adásvételi szerződés megkötése és hatályba lépése:**

Az ingatlan – nyilvántartási bejegyzésre alkalmas okiratot (adásvételi szerződést) az ajánlattevő köteles a Képviselő-testületi döntéstől számított 30 naptári napon belül megkötni.

A felek a megkötendő szerződés tartalmát a közzétett pályázati feltételek, illetve a pályázatot megnyert ajánlattevő ajánlata alapján alakítják ki.

Ha a pályázat nyertesével a szerződés megkötése – a szerződéskötésre nyitva álló határidőben – meghiúsul, vagy a szerződés aláírása után a nyertes pályázó a szerződést nem vagy nem szerződésszerűen teljesíti és ezért az önkormányzat a szerződéstől eláll, vagy felmondja azt, úgy az önkormányzat jogosult a soron következő pályázóval – azonos feltételek mellett, a pályázati kiírás tartalma szerint – szerződést kötni, vagy új pályázatot kiírni.

**Vételár megfizetése:**

A vevő a teljes vételárat az adásvételi szerződés megkötésétől számított legfeljebb 30 napon belül köteles kifizetni.

A pályázó a teljes vételár kiegyenlítését követően léphet az ingatlan birtokába.

A tulajdonjog ingatlannyilvántartásba történő átvezetésének költségei a pályázót, mint vevőt terhelik (pl. igazgatási szolgáltatási díj, illeték).

**Egyéb tájékoztatás:**

A pályázó az ajánlatához a pályázati kiírásban meghatározott időpontig kötve van. A pályázó ajánlati kötöttsége akkor kezdődik, amikor az ajánlatok benyújtására nyitva álló határidő lejárt.

A pályázattal kapcsolatosan érdeklődni, további információt szerezni előre egyeztetett időpontban Tahitótfalu Község Önkormányzat Közös Önkormányzati Hivatalában lehet.

Időpont egyeztetés +36 30 746-8829 vagy a +36 30 257 4878 telefonszámon, illetve a polgarmester@tahitotfalu.hu email címen.

A pályázati hirdetmény teljes szövege a [www.tahitotfalu.hu](http://www.tahitotfalu.hu) internetes honlapon, mint az önkormányzat hivatalos honlapján is megtekinthető.

**Tahitótfalu Község Önkormányzata fenntartja a jogot, hogy a pályázatot bármikor indoklás nélkül, valamint bármilyen költség, kiadás megtérítése nélkül visszavonhatja, illetve eredménytelennek nyilváníthatja.**

Kelt: Tahitótfalu, 2023. július 27.

**Dr. Sajtos Sándor sk.**

**polgármester**

**ingatlan értékesítés**

**Pályázati Felhívás 1. sz. melléklet**

**Átláthatósági nyilatkozat**

a nemzeti vagyonról szóló 2011. évi CXCVI. törvény 3. § (1) bekezdés 1. b) pontjában meghatározott

**gazdálkodó szervezet részére**

Alulírott

……………………………………………………………………………………………

Anyja neve:………………………………………………………………………………

Születési ideje: ………………………………………

Lakcím: …………………………………………………………………………………..

mint a

……………………………………………………………………..…………….(cégnév)

(Székhely:…………………………………………………………………………………

Cégjegyzékszám:…………………………………………………………………………, Adószám:…………………………………………)

törvényes képviselője nyilatkozom – polgári és büntetőjogi felelősségem teljes körű tudatában – hogy az általam képviselt gazdálkodó szervezet olyan szervezet, mely a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül, és megfelel az előírt feltételeknek.

**átlátható szervezet:**

*a)*az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

*b)*az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

*ba)*tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

*bb)*az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

*bc)*nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

*bd)*a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)*és *bc)*alpont szerinti feltételek fennállnak;

*c)*az a civil szervezet és a vízitársulat, amely megfelel a következő feltételeknek:

*ca)*vezető tisztségviselői megismerhetők,

*cb)*a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

*cc)*székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;

Kelt: ………………………..202.. ………………………. hó ………….. nap

 …………………………………………..

 Társaság törvényes képviselője